Francusko-njemački odnosi
Odnosi Francuske i Njemačke se prema Ulrichu Krotzu mogu podijeliti na tri istorijske etape. Prva je etapa započela od formalnog uspostavljanja odnosa 1871. godine do 1945. i obilježilo ju je međusobno nepovjerenje, neprijateljstvo i sukob. Drugu etapu od kraja Drugog svjetskog rata do 1963. godine obilježilo je međusobno pomirenje i postupno prevazlaženje neprijateljstava iz prošlosti. Od 1963. godine zemlje su ušle u fazu izgradnje specijalnog francusko-njemačkog savezništva. Posebno se ova suradnja očituje u koordinaciji i zajedničkom nastupu u Evropskoj uniji. Iako je Francuska povremeno znala zauzimati evroskeptična stajališta, naročito u mandatu predsjednika Charlesa de Gaullea, međusobno savezništvo između ove dvije zemlje u cijelom je poslijeratnom razdoblju imalo ključni utjecaj na procese evropskih integracija. Kroz nedavnu istoriju dvije su zemlje bile među najentuzijastičnijim zagovornicama daljnjih evropskih integracija i često ih s opisuje kao motor ili središnje zemlje koje guraju naprijed eurointegracije.

Istorija 
I Francuska i Njemačka imaju zajedničke prve početke još u periodu Karla Velikog čija je golema imperija uključivala najveći dio obje suvremene zemlje kao i današnje Niske zemlje, Švicarsku, Austriju, Sloveniju i sjevernu Italiju. Nakon smrti Karlovog sina Luja I Pobožnog i podjele Franačke 843. godine Verdenskim sporazumom došlo je i do kraja zajedničke feudalne srednjevijekovne države. Dok je populacija istočnog i zapadnog kraljevstva imala relativno homogenu jezičku populaciju Srednja Franačka je predstavljala  relativno usku traku zemlje na kojoj je dolazilo do jezičnih susreta i čija je populacija bila jezično heterogena. Nakon ugovora u Ribemontu iz 880. godine granica između zapada i istoka nije se mijenjala oko 600 godina. Današnja Francuska došla je u bliske kontakte i sukobe sa Engleskom dok su područja današnje Njemačke bila znatnije povezana sa područjem Italije. U srednjem i kasnom srednjem vijeku došlo je do određene alijenacije, ali je latinski jezik visokih obrazovanih slojeva i klera uticao na zadržavanje kulturnih veza.

Vidi još 

Francusko-ruska alijansa

 
Francuska
Bilateralni odnosi Francuske